tomron87/hebrew-wikipedia-sentences-corpus huggingface dataset:
בשנת 2009 הצטרפה קאפשו לצוות השחקנים בעונה החמישית של הדרמה הרפואית "האנטומיה של גריי" של רשת ABC, שם היא גילמה, מעונה 6 עד עונה 14, את ד"ר אריזונה רובינס, ראש המחלקה לניתוחי ילדים לשעבר ומנתחת ילדים ועוברים.
בשנת 2020 גילמה את אבי בסרט "הולידייט" של שירות הסטרימינג נטפליקס.
בשנת 2025 קאפשו החלה לשחק בסדרה "מוקד 911: נאשוויל" בתפקיד הראשי.
בסדרה היא מגלמת את בליית' הארט.
ב-22 במאי 2004, קאפשו נישאה ליזם כריסטופר גביגן.
+שנהסרטתפקידהערות1997The Locusts פטסי1998Denial מרסיה1999מכתב האהבהקלי2000Killing Cinderellaבת'2001יום אהבה קטלנידורותי ווילר2002The Mesmeristדייזי ולדמארדו"ח מיוחדאיוונה2003דיילת בענניםדיילת2006מסיבת רווקיםג'ן2014סיפור של צבעברווזדיבוב2020הולידייטאבי2022Dear Zoeאלי גלאדסטון
+שנהסדרהתפקידהערות1999ERסאלי מק'קנהפרק: "Rites of Spring"1999–2000Odd Man Outדודה ג'ורדןתפקיד ראשי; 13 פרקים2002–2004הפרקליטיםג'יימי סטרינגרתפקיד ראשי (עונות 8-7); 44 פרקים2005אל המערברייצ'ל ווילרפרק: "Manifest Destiny"2006בונזרבקה סטינסון2 פרקים2007ישנן בנותנדיה קארלה3 פרקיםBlind Trustקאסי סטיוארטסרט טלוויזיה של Lifetime2010One Angry Jurorשרה וולש2009–2018, 2024האנטומיה של גרייד"ר אריזונה רובינסתפקיד חוזר (עונה 5);
תפקיד אורח (עונה 20): 226 פרקים2022Tell Me Liesסי.ג'יי אולברייט3 פרקים2025מוקד 911: נאשווילבליית' הארטתפקיד ראשי
ג'סיקה לונג היא שחיינית אמריקאית.
לונג משתתפת במשלחת האמריקאית למשחקים הפאראלימפיים ומחזיקה ב-24 מדליות פאראלימפיות, מהן 13 מדליות זהב.
בשנים 2006 ו-2011 זכתה בתואר השחיינית הנכה של השנה מטעם המגזין סווימינג וורלד.
לונג נולדה בסיביר וגדלה בבית יתומים עד גיל 13 חודשים, אז אומצה.
בגיל 18 חודשים, כטיפול, עברה ניתוח קטיעה ברגליה מתחת לברך עקב פגם מולד ברגליה, פיבולר המימליה, מחלה שבה יש חסר של עצם השוקית (פיבולה), ומאז היא למדה ללכת בעזרת רגליים תותבות.
היא גדלה בבולטימור, שבמרילנד והחלה להשתתף בתחרויות שחייה כשהייתה בת 10.
לראשונה השתתפה לונג במשחקים הפאראלימפיים ב וזכתה בשלוש מדליות זהב.
במשחה ל-100 מטר חופשי היא ניצחה עם שיא פאראלימפי של 1:09.67 דקות, לפני קרן לייבוביץ' שסיימה בתוצאה של 1:09.86 דקות והנורווגית סיסיל דראבש שזכתה בארד עם 1:12.29 דקות.
במשחה ל-400 מטר חופשי זכתה לונג במדליית זהב נוספת עם שיא פאראלימפי שני של 5:07.88 דקות, ובמשחה שליחות 4X100 זכתה במדליית זהב נוספת, לצידן של ארין פופוביץ', אשלי אואנס וקלי קרולי בתוצאה של 4:40.57 דקות.
ב זכתה לונג בשש מדליות פאראלימפיות, מהן ארבע מדליות זהב.
במשחה ל-100 מטר פרפר זכתה במדליית הזהב עם תוצאה של 1:11.96 דקות, לפני בת ארצה אמנדה אוורלוב שסיימה בזמן של 1:12.16 דקות, והסינית שְׂיָאוצִ'ין גִ'ין שזכתה בארד עם 1:15.32 דקות.
במשחה ל-100 מטר חופשי שברה לונג את שיא העולם בשלב המוקדמות עם 1:06.81 דקות, ובשלב הגמר ניצחה בתוצאה של 1:06.91 דקות.
במשחה ל-200 מטר מעורב אישי קבעה לונג שיא עולם בשלב המוקדמות עם 2:42.56 דקות ובשלב הגמר שיפרה אותו שנית והעמידה אותו על 2:41.85 דקות.
גם במשחה ל-400 מטר חופשי שברה לונג את שיא העולם בשלב המוקדמות כשעצרה את השעון על 4:47.45 דקות.
בשלב הגמר היא ניצחה בתוצאה של 4:50.17 דקות וזכתה במדליית זהב רביעית בבייג'ינג.
על ארבע מדליות הזהב הוסיפה לונג מדליית כסף אחת במשחה ל-100 מטר גב, כשעצרה את השעון על 1:19.56 דקות, ונכנעה לשיא עולם של הבריטית הת'ר פרידריקסן שקבעה 1:16.74 דקות.
במשחה ל-100 חזה זכתה במדליית הארד כשסיימה בתוצאה של 1:38.60 דקות, אחרי הסינית חְוָאנְג מִין שעצרה את השעון על 1:35.51 דקות ופופוביץ' שקבעה שיא עולם של 1:31.60 דקות.
ב זכתה לונג ב-7 מדליות, מהן 5 מדליות זהב.
מדליות זהב במשחה ל-400 מטר חופשי עם שיא עולם של 4:42.28 דקות, לפני פרידריקסן שסיימה עם 5:00.50 דקות והאוסטרלית אליוט מדיסון שזכתה בארד עם 5:09.36 דקות., במשחה ל-100 מטר פרפר בשיא פאראלימפי של 1:10.32 דקות.
היא הוסיפה מדליית זהב במשחה ל-200 מטרים מעורב אישי עם שיא פאראלימפי של 2:37.09 דקות, ומדליית זהב במשחה ל-100 מטר חופשי עם שיא עולם של 1:05.63 דקות, לפני פרדריקסן הבריטית שסיימה ב-1:08.07 דקות ומדיסון אליוט שזכתה במדליית הארד עם 1:08.37 דקות.
לונג זכתה במשחקים גם במדליית הכסף במשחה ל-100 מטר גב עם תוצאה של 1:18.67 שניות, אחרי פרדריקסן שניצחה את המקצה עם 1:17.00 שניות,
לונג זכתה במדליית כסף נוספת במקצה השליחות ל-4X100 עם 4:24.57, כשנכנעה לשיא עולם של הנבחרת האוסטרלית שניצחה עם 4:20.39 דקות.
ובמדליית הארד עם נבחרתה במשחה ל-4X100 מעורב, עם תוצאה של 4:54.13 שניות, אחרי הנבחרת הבריטית שזכתה בכסף עם 4:53.98 דקות והרביעייה האוסטרלית שקטפה את הזהב עם תוצאה של 4:53.95 דקות.
ג'סיקה סלואן היא שחיינית קנדית.
סלואן התחרתה במשחקים הפאראלימפיים בעבור המשלחת הקנדית פעם אחת בלבד, וזכתה בשש מדליות זהב פאראלימפיות.
ב השתתפה סלואן במשחקים הפאראלימפיים בפעם היחידה בקריירה, וזכתה בשש מדליות זהב.
במשחה ל-50 מטר חופשי (קטגוריה S10) היא קבעה שיא עולם של 28.52 שניות במקצה המוקדם, אותו שיפרה במקצה הגמר וזכתה במדליית הזהב עם תוצאה של 28.44 שניות.
במקצה ל-100 מטר פרפר קבעה במקצה המוקדם שיא פאראלימפי של 1:18.35 דקות, ובמקצה הגמר שיפרה אותו והעמידה שיא עולם חדש של 1:16.93 דקות, ובמקצה ל-100 מטר חופשי שוב קבעה שיא עולם במקצה המוקדם, עם 1:02.84 דקות, אותו שיפרה במקצה הגמר כשעצרה את השעון על 1:01.67 דקות.
במשחה ל-200 מטר מעורב אישי זכתה סלואן במדליית זהב נוספת כשקבעה שיא עולם של 2:33.64 דקות, לפני ג'מה דשווד האוסטרלית שזכתה במדליית הכסף עם 2:41.39 דקות, והגרמנייה קלאודיה הנגסט עם 2:43.02 דקות.
במקצה השליחות ל-4X100 חופשי שברה שיא עולם לצידן של סטפני דיקסון, דניאל קמפו ואנדראה קול כשקבעו 4:38.01 דקות, ובמשחה הקבוצתי ל-4X100 מעורב, לצידן של דיקסון, אליזבת ווקר ודרדה בייגר סייעה לנבחרתה לקבוע שיא עולם נוסף של 5:07.56 דקות.
סלואן השתתפה במשחקים גם במשחה ל-100 מטר בסגנון גב, בו סיימה אחרונה במקצה הגמר עם תוצאה של 1:19.06 דקות, ובמקצה ל-400 מטרים בסגנון חופשי בו סיימה במקום הרביעי עם תוצאה של 4:54.00 דקות.
ג'סיקה פארה היא שחקנית קולנוע וטלוויזיה קנדית, ידועה בין היתר בשל תפקידה בתור מייגן דרייפר בסדרת הדרמה "מד מן" ברשת AMC, ובשל תפקידה בתור השוטרת אמנדה "מנדי" אליס בסדרה הדרמה הצבאית "אריות הים" ברשת CBS.
פארה נולדה במונטריאול, קוויבק, קנדה, לאנתוני פארה, יושב הראש לשעבר של מחלקת החינוך באוניברסיטת מקגיל, וללואיז מרסייה, מתורגמנית.
יש לה שלושה אחים, והיא גדלה בשכונת נוטרדאם דה גרייס.
היא דוברת שתי שפות, אנגלית וצרפתית ובת למשפחה קתולית.
שני הוריה היו שחקנים - אביה היה מורה לדרמה וחבר בקבוצת תיאטרון, ואמה שיחקה בהפקות חובבים.
כילדה נהגה פארה לצפות בחזרות של אביה, והחלה להתעניין במשחק בעצמה, כשעזרה לו ללמוד טקסט מ"הסערה".
למדה בבית הספר "וילה מריה", תיכון קתולי פרטי לבנות במונטריאל.
היא למדה דרמה ב"Theatreworks", והופיעה במספר הפקות חובבים כנערה, כשבין היתר גילמה את המשרתת מריאן ב"רובין הוד" ואת לוסי בהפקה התיאטרונית לספר "האריה, המכשפה וארון הבגדים".
בשנתה האחרונה בתיכון שיחקה פארה בסרט הטלוויזיה "בונאנו: סיפורו של סנדק", כשבעקבותיו החליטה לפתח קריירת משחק.
בשנת 1999 היו לה תפקידים משניים בפרק של סדרת האימה "Big Wolf on Campus" ובסרט הצרפתי "En Vacances".
היא נשרה מלימודי האומנות בקולג' למען פיתוח קריירת המשחק שלה.
היא עבדה לתקופה מסוימת כעוזרת צלם.
לאחר שנבחנה לתפקיד משני בסרט העצמאי "כוכבת" (2000) בחר בה הבמאי דניס ארקנד לגלם את הדמות הראשית, שחקנית הוקי קרח נאיבית שנהיית לדוגמנית בינלאומית.
אחד השחקנים שכיכבו לצדה היה דן אקרויד.
סרט הסאטירה הוצג בפסטיבל קאן וזכה לביקורות מעורבות, ובעקבות יציאתו דורגה פארה כאחת מ-25 הנשים היפות ביותר בקנדה.
בהמשך כיכבה לצד פייפר פראבו ב"אבודות והוזות" (2001), סרט שמספר על שתי נאהבות צעירות בפנימיית בנות.
זהו סרט הבכורה של הבמאית ליאה פול, והוא זכה לביקורות חיוביות בעת הקרנת ההשקה שלו בפסטיבל סאנדנס.
בשנת 2002 הופיעה פארה במיני סדרה "Random Passage", שמבוססת על סדרת ספרים עטורי פרסים של ברניס מורגן ומתרחשת בניופאונדלנד ולברדור במאה ה-19. באותה שנה היא הופיעה במיני סדרה "Napoléon", בה גילמה את דמותה של פילגש הקיסר, ובתפקיד קמע בסרט של דיפה מחטה "בוליווד הוליווד", בה גילמה זמרת פופ.
ב-2003 כיכבה במותחן "Posers", זאת לאחר שהופיעה באותה שנה במיני סדרה של רשת "CTV" "The Death and Life of Nancy Eaton", שמבוססת על סיפורה של ננסי איטון.
בשנת 2004 היא הופיעה לראשונה בקולנוע ההוליוודי, כשגילמה את אשת דמותו של ג'וש הארטנט בסרט "3 בפארק", שבוים על ידי פול מקגיגן.
בהמשך השנה כיכבה לצד סופיה לורן וקריס קריסטופרסון במיני סדרה על שנות ה-60, "Lives of the Saints", הופיעה בסרט המוקומנטרי "תראו את הסרט" לצד ג'ון צ'ו ושיחקה בדרמת הנעורים של רשת "The WB", "ג'ק ובובי", שעוסקת בסיפורם של שני אחים הגדלים בנפרד, שאת אחד מהם מגלמת פארה.
בשנת 2007 היא הצטלמה לפיילוט של רשת "CBS" "Protect and Serve", והצטלמה לסרט הצרפתי-קנדי העצמאי "Jusqu'à toi" בתפקיד ליזה, לצד ג'סטין ברת'ה, מלאני לורן ובילי בויד.
בשנת 2008 היא גילמה תפקיד מינורי ב"The Trotsky", סרט קומדיה שבוים על ידי ג'ייקוב טירי, ובנובמבר של אותה שנה היא שיחקה בסרט הערפדים "Suck", שביים רוב סטפניוק, כשלשם כך למדה לנגן בגיטרה בס.
הסרט הוצג בפסטיבל הסרטים בטורונטו בשנת 2009, והיא הייתה מועמדת עליו לפרס "Canadian Comedy Awards" בקטגוריית "השחקנית הטובה ביותר".
בשנת 2010 היא גילמה מעריצה לצד קרייג רובינסון בקומדיה הקולנועית "מכונת זמן בג'קוזי", והופיעה בקומדיה הקנדית "Peepers", שעוסקת בתופעת המציצנות והוצגה בפסטיבל Just for Laughs.
באותה שנה היא לוהקה לקאסט סדרת הטלוויזיה של רשת AMC "מד מן", בה היא מגלמת את דמותה של מייגן קלבה, מזכירה בחברת "סטרלינג קופר דרייפר פרייס", ובהמשך אשתו השנייה של דון דרייפר.
בעונה ה-5 של הסדרה הפכה דמותה לדמות ראשית.
ב-2011 היא הופיעה בסרט הקצר "Beholder" שבוים על ידי נישה גנטרה, וכיכבה ב"The Way of the West", מערבון אודות המשטרה הרכובה המלכותית של קנדה, ובקומדיה "Sorry, Rabbi", שביים מארק סלוצקי.
ב-2012 היא שיתפה פעולה עם להקת הרוק האלטרנטיבי "the Jesus and Mary Chain", כשהופיעה איתם עם שירם "Just Like Honey" בשתי הופעות, בבאפלו ובטורונטו.
באותה שנה היא הצטלמה לקומדיה הרומנטית דלת התקציב "Standby" בלוקסמבורג ובאירלנד, בה היא מגלמת את הדמות הנשית הראשית, אליס.
בשנת 2007 נישאה פארה למפיק ג'ו סמית', ובשנת 2010 השניים התגרשו.
החל ממאי 2012 היא יוצאת עם המוזיקאי הקנדי ג'ון קסטנר, סולן להקות הפאנק "Asexuals" ו-"Doughboys".נב-19 במרץ 2015 נולד בנם הראשון, בלוז אנתוני פארה קסטנר.
+שנהסרטתפקידהערות2000הרס הזוהרטינה מנזלHolidayקרולעולמות מקביליםאורחת במסיבה2001אבודות והוזותויקטוריה "טורי" מולר2002בוליווד הוליוודקימברלי2003Posersאדריה2004תראו את הסרט הזהסמנת'ה בראוןשלוש בפארקרבקה מרטין2009החצי השניליזההטרוצקילורהSuckג'ניפר2010מכונת זמן בג'קוזיטארהPeepersהלן2011The Mountieאחלמה2013Standbyאליס2015ברוקליןמיס פורטיני2016Lovesickלורין2017חתונה מסוג אחרקארי2020Death of a Ladies' ManשרלוטTBAQueen Beeקווין ביThe Bearded Girlאנדריאה
תפקיד ראשי (עונות 7-5); 49 פרקים2013Satisfactionרוביןפרק: First Contact"2014רובוט צ'יקןקריסטי תומאס / בטי אןדיבוב; פרק: "Panthropologie"2017 - 2022אריות היםאמנדה "מנדי" אליסתפקיד ראשי (עונות 4-1)
תפקיד אורח (עונה 5); 72 פרקים2018קומנדו 6מקעקעתפרק: "Danger Close"2019סטאר נגד כוחות הרשעקלואידיבוב; פרק: "Britta's Tacos"6 גיבורים: הסדרהסלין סימארדדיבוב; פרק: "Portal Enemy"2021לא טיפוסיהאניפרק: "Dessert at Olive Garden"משפחת סימפסוןקולטדיבוב; 2 פרקים
ג'סלין גונזלס היא דוגמנית ומנחת טלוויזיה פוארטו ריקנית-אמריקאית, זוכת העונה השמינית של הטופ מודל הבאה.
גונזלס נולדה בפוארטו ריקו, וגדלה בהומבולדט, שיקגו.
דגמנה גם לפני השתתפותה בטופ מודל הבאה, כשיוצגה על ידי הסוכנות Avant Garde.
בראיון שהעניק ל-CW גילתה כי דגמנה בעבר בתצוגות אופנה עבור מעצבי אופנה מקומיים בשיקגו, כמו מישל גומז ואלכסיס ארקט, וכן הופיעה במגזינים "Extra" ו-"La Nota".
בריאיון למגזין "Seventeen" סיפרה כי הייתה חלק ממערכת יחסים פוגענית והרסנית, שתמה זמן קצר לפני צילומי העונה השביעית של "טופ מודל הבאה".
בשנת 2006 גונזלס ניסתה להתקבל לעונה השביעית של הטופ מודל הבאה, אך נפסלה בשלב חצי הגמר של בחינות הקבלה.
היא הבטיחה לשופטים שתשוב לבחינות של העונה הבאה.
נחישותה מצאה חן בעיני מפיקי התוכנית שהאמינו כי קיים בה פוטנציאל, ובעונה השמינית היא עברה את מבחני הקבלה ונעשתה למתמודדת בתחרות.
במהלך עונה זו תמונותיה נבחרות כטובות ביותר ארבע פעמים, והיא זכתה במשימה אחת.
כמו כן היא הייתה המתמודדת השנייה והזוכה הראשונה שמעולם לא הייתה מועמדת להדחה.
בגמר העונה זכתה בתואר "הטופ מודל הבאה", כשהיא הזוכה השנייה מאילינוי, אחרי אדריאן קורי.
גונזלס דגמנה עבור "ניו יורק פוסט", "Us Weekly" ו-"In Touch Weekly", וכן הייתה עליה כתבה בת שישה עמודים ב-"VIBE Vixen", וכתבת אופנה בת שנים עשר עמודים ב-"ZooZoom".
נבחרה לאחת מ"הלטיניות של השנה" ב-"Latina", הייתה עליה כתבה בת 9 עמודים ב-"Colures" והיא הופיעה במגזין "Trace".
בנוסף דגמנה לקטלוג האופנה "Metrostyle".
דגמנה עבור חברת האופנה Lot29 בקמפיינים של עונות סתיו-חורף 2007-08 ואביב-קיץ 2008. הופיעה עד היום בארבעה שלטי חוצות, בכיכר טיימס.
הופיעה במגזינים "Living Proof", ו-"American Salon", ולאחרונה הצטלמה לקמפיין עבור Marianne.
בנוסף הצטלמה לקמפיין אופנה של המעצב סזאר גאלינדו, עבור קולקציית אביב 2008. לקחה חלק בקמפיין "Heart On My Sleeve" מאת אוברי אודאיי.
לאחרונה הופיעה בקמפיינים הארציים של החברות גרנייה נוטריסה ו-Southpole.
כמו כן דגמנה עבור "Kett Cosmetics", והופיעה בקולקציית סתיו-חורף 2009 של "Recession Denim".
בהודו דגמנה עבור המגזינים "מארי קלייר" (יוני 2012), "New Woman" ו"גרציה".
גונזלס דגמנה עבור חימנה ולירו וג'יימס דה קולון בשבוע האופנה הלטיני שבשיקגו.
בנוסף דגמנה עבור אשלי פייג' בשבוע האופנה של מרסדס בנז, וכן עבור ארמני.
ג'סיקה ריין היא שחקנית אנגלייה.
ידועה בעיקר בזכות תפקידה כמיילדת, ג'ני לי, בסדרת הדרמה של BBC One "תקראו למיילדת".
ריין נולדה באירדיסלי שבהרטפורדשייר, וגדלה בחווה של אביה.
היא הבת הצעירה משתי בנות שנולדו לחוואי אלן לויד ואשתו סו.
אמה הוכשרה להיות רקדנית, אבל עבדה כאחות.
ריין למדה בעיר קינגטון בהרטפורדשייר וכבר מגיל 13 רצתה להיות שחקנית, בעקבות אביה ששיחק בתיאטרון חובבים באירדיסלי.
היא למדה תיאטרון וצילום, ואחר כך למדה באוניברסיטת מערב אנגליה.
עם סיום התואר נסתה ריין להתקבל לבתי ספר למשחק אך נדחתה.
היא נסעה לתאילנד ולימדה שם אנגלית כשפה שנייה.
אחרי שנה חזרה ריין לאנגליה, נרשמה שוב לאקדמיה המלכותית לאמנות הדרמה והתקבלה.
בתקופת לימודיה עברה לגור בלונדון ועבדה במשרה חלקית כמלצרית ובחברת התקשורת BT.
ב-2008 עם סיום לימודיה החל ריין להופיע בהצלחה על במות התיאטרון.
היא לוהקה כבתה הגותית של לזלי שארפ במחזה "Harper Regan" מאת סיימון סטיבנס.
אחר כך שיחקה בתפקיד בתה בת ה-16 של טמזין גרג במחזה "Gethsemane" מאת דייוויד הר,
בתיאטרון המלכותי הלאומי גילמה ריין את ג'זמין, ילדה פראית בת עשרה, במחזה "Earthquakes in London" של מייק ברטלט, וכמזכירה בהפקה מחודשת של "Rocket to the Moon" מאת קליפורד אודט.
עוד השתתפה ריין במחזה "רוחות וב-"Punk Rock", עליו זכתה בפרס התיאטרון של העיתון "Manchester Evening News".
היא שיחקה בהפקה מחודשת של תיאטרון "יאנג ויק" של "The Changeling", טרגדיה מהמאה ה-17 מאת מידלטון וראולי.
על מסכי הקולנוע והטלוויזיה השתתפה ריין בדרמה "Garrow's Law" ובסרט "רובין הוד" שביים רידלי סקוט לצידה של איילין אטקינס.
ריין כיכבה בתפקיד הראשי בדמות המיילדת ג'ני לי בסדרת הדרמה של BBC One "תקראו למיילדת" בשלוש העונות הראשונות.
אחרי הצלחת העונה הראשונה השתתפה ריין בספיישל חג המולד של הסדרה, והמשיכה לשחק בעונה השנייה.
בסיום העונה השנייה היא התבקשה לשחק בשמונה עונות נוספות.
ב-9 במרץ 2014 הוכרז שריין תעזוב את הסדרה עם תום העונה השלישית כדי לקדם את הקריירה הקולנועית שלה בארצות הברית.
ב-2013 השתתפה ריין בתפקיד אורח בפרק "להתחבא" מסדרת המדע בדיוני "דוקטור הו".
במסגרת ציון יובל החמישים של "דוקטור הו" היא גילמה את דמותה של וריטי למברט, שהייתה המפיקה הראשונה של הסדרה, בסרט "הרפתקה בחלל ובזמן".
ב-2014 הצטרפה ריין לצוות השחקנים בעונה השנייה של הדרמה המשטרתית "שחיתות" בתפקיד הבלשית ג'ורג'יה טרוטמן.
ב-2015 גילמה את דמותה של ליידי רוצ'פורד בסדרת הדרמה "וולף הול" לפי ספריה של הילרי מנטל.
במאי 2021 לוהקה ריין לתפקיד בסדרת הטלוויזיה להיות אליזבת.
בן זוגה לחיים של ריין הוא השחקן טום גודמן-היל, אותו פגשה ב-2010.
שנה שם שם באנגלית תפקיד הערות 2010 רובין הוד Robin Hood איזבל מגלוסטר 2011 Elsewhere קאת' סרט קצר 2012 האישה בשחור The Woman in Black נאני
ג'סמין רוקסי "ג'ז" קרלין היא שחיינית בריטית, היא סגנית אלופה אולימפית (ריו דה ז'ניירו 2016), אלופת אירופה (ברלין 2014) ובעלת שתי מדליות ארד מאליפות העולם בשחייה (רומא 2009 וקאזאן 2015).
היא עברה בשנת 2006 עם הוריה (שניהם ממוצא וולשי) לסוונסי שם היא מתאמנת בקבוצה המקומית.
באליפות אירופה שנערכה בבודפשט, הונגריה באוגוסט 2010 זכתה קרלין במדליית ארד במשחה שליחות 4x200 מטר חופשי ביחד עם רבקה אדלינגטון, האנה מיילי וג'ואן ג'קסון בתוצאה של 7:55.29 דקות, אחרי הונגריה 7:52.49 דקות וצרפת (7:52.69 דקות).
במשחקי חבר העמים שנערכו בדלהי, הודו באוקטובר אותה שנה זכתה קרלין בשתי מדליות, כסף וארד.
מדליית זהב, במשחה ל-200 מטר חופשי בתוצאה של 1:58.29 דקות ומדליית ארד, במשחה ל-400 מטר חופשי בתוצאה של 4.08.22 דקות.
באליפות העולם שנערכה בשאנגחאי, סין ביולי 2011 סיימה קרלין במקום 15 במשחה ל-400 מטר חופשי בתוצאה של 4:09.64 דקות ובמקום 16 במשחה ל-800 מטר חופשי בתוצאה של 8:34.33 דקות.
באליפות העולם שנערכה בברצלונה, ספרד בתחילת אוגוסט 2013 סיימה במקום רביעי במשחה ל-400 מטר חופשי בתוצאה של 4:04.03 דקות, פעמיים במקום תשיעי במשחה ל-800 מטר חופשי בתוצאה של 8:27.48 דקות ובמשחה ל-1500 מטר חופשי בתוצאה של 16:06.46 דקות.
במשחקי חבר העמים שנערכו בגלאזגו, סקוטלנד ביולי 2014 זכתה קרלין בשתי מדליות, זהב וכסף.
מדליית זהב, במשחה ל-800 מטר חופשי בשיא משחקים חדש של 8:18.11 דקות ומדליית כסף, במשחה ל-400 מטר חופשי בתוצאה של 4:05.16 דקות.
באליפות העולם (בריכת 25 מטר) שנערכה בדוחא, קטר בדצמבר אותה שנה זכתה קרלין במדליית כסף במשחה ל-800 מטר חופשי בתוצאה של 8:08.16 דקות, אחרי מיריה בלמונטה שקבעה שיא אליפות חדש של 8:03.41 דקות ולפני שרון ון רוונדאל (8:08.17 דקות).
נוסף לכך, היא סיימה במקום שישי במשחה ל-400 מטר חופשי בתוצאה של 4:02.32 דקות, בשלב המוקדמות היא קבעה תוצאה של 4:01.37 דקות ובמקום 22 במשחה ל-200 מטר חופשי בתוצאה של 1:57.35 דקות.
באליפות העולם שנערכה בקאזאן, רוסיה באוגוסט 2015 זכתה קרלין במדליית ארד במשחה ל-800 מטר חופשי בתוצאה של 8:18.15 דקות, אחרי קייטי לדקי מארצות הבריתה שיא עולם חדש של (8:07.39 דקות) ולוריין בויל מניו זילנד (8:17.65 דקות).
נוסף לכך, היא סיימה במקום רביעי במשחה ל-400 מטר חופשי בתוצאה של 4:03.74 דקות ובמקום חמישי במשחה שליחות 4x200 מטר חופשי בתוצאה של 7:50.60 דקות, כשחיינית שנייה היא שחתה ב"זינוק שליחות" תוצאה של 1:56.35 דקות.
ג'סיקה הילדה מאובוי היא זמרת, כותבת שירים ושחקנית אוסטרלית.
בפברואר 2007 הוציאה את אלבום הבכורה שלה, ב-2010 הוציאה את אלבומה השני ולאחריו המשיכה להוציא אלבומים נוספים וסינגלים, והשתתפה בהצגות רבות.
מאובוי ידועה ככוכבת גדולה באוסטרליה והן מחוצה לה.
מעבר להיותה מצליחה במדינתה עם שישה אלבומים (כששניים מהם הגיעו למקום הראשון) ו-26 סינגלים (כשתשעה מתוכם היו בעשרת הגדולים), מאובוי אף זכתה בשני פרסי טקס פרסי המוזיקה האוסטרלית ודורגה במקום ה-16 ברשימת "100 הזמרים האוסטרלים המצליחים ביותר של כל הזמנים מבית מגזין הרלד סאן.
בנוסף, מאובוי שיתפה פעולה עם אמנים בין-לאומיים כדוגמת פלו ריידה, סנופ דוג, לודאקריס, ג'יי שון ופיטבול וכן גם חיממה בעברה את ביונסה וכריס בראון ואף הופיעה בפני אופרה וינפרי, אלן דג'נרס וברק אובמה בזמן שביקרו באוסטרליה.
מאובוי אף התארחה בהופעת ביניים במהלך אירוויזיון 2014 וכן ייצגה את אוסטרליה במהלך אירוויזיון 2018.
ג'סיקה נולדה באוסטרליה ב-4 באוגוסט 1989 לפרדי ותרז מאובוי.
לג'סיקה יש עוד ארבע אחיות.
ביתם היה נקרא "הבית הרועש של הבלוק" וכונה כך משום שהמשפחה הייתה מאוד מוזיקלית.
ג'סיקה הייתה שרה עם אמא ואביה היה מנגן ושאר המשפחה הסתכלה מהצד.
מאובוי החלה את הקריירה המוזיקלית בעונה הרביעית של אוסטרלין איידול (הגרסה האוסטרלית לאמריקן איידול), שם ביצעה בשלב האודישנים את השיר "I Have Nothing" של וויטני יוסטון.
הביצוע הרשים רבות את השופטים ובמהלך העונה מאובוי התקדמה עד לשלב הגמר, בו סיימה במקום השני.
במהלך העונה, התקשורת האוסטרלית גילתה כי מאובוי חתמה בעברה חוזה עם סוני, אך ההפקה דחתה זאת בטענה כי החוזה פג בטרם השתתפותה בתוכנית.
שבועיים לאחר התחרות, מאובוי חתמה חוזה חדש עם החברה שבועיים לאחר תום התחרות.
ב-24 בפברואר 2007, מאובוי הוציאה לאור את אלבום בכורה בהופעה חיה בשם The Journey, שהיה אלבום כפול.
האלבום היווה בתוכו את סיכום תקופתה באוסטרליין איידול כשלפיו, הדיסק הראשון הכיל קאברים נבחרים של מאובוי מהתוכנית ואילו הדיסק השני הכיל DVD של הופעותיה שם.
האלבום הגיע למקום הרביעי במצעד האלבומים האוסטרלי ואף הגיע למעמד של אלבום זהב בעקבות 35 אלף עותקים.
במהלך ספטמבר 2007 מצטרפת מאובוי ללהקת הדיוות הצעירות תוך שהיא מחליפה את ריקי-לי קולטר, אשר עזבה את הלהקה שלושה חודשים קודם וזאת במטרה לשחזר את קריירת הסולו שלה.
מאז הצטרפותה, הלהקה הקליטה את אלבומה השני New Attitude שיצא לאור ב-24 בנובמבר 2007, שהגיע למקום העשירי במצעד המכירות והגיע למעמד של אלבום זהב.
סינגל הבכורה מהאלבום "Turn Me Loose" הגיע למקום ה-15 במצעד האוסטרלי.
במהלך מרץ 2008, מאובוי הוחתמה על תוכנית הממשל האוסטרלי לחיזוק קשרים עם אינדונזיה, תוך שבמהלך תקופה זו, מאובוי נסעה למסע של שלושה ימים בגבולותיה, כולל הופעה באינדונזיין איידול (הגרסה האינדונזית של אמריקן איידול), תוך שבמקביל החלה לעבוד על אלבום אולפן ראשון.
אלבום הבכורה, Been Waiting, יצא ב-22 בנובמבר 2008 והגיע למקום ה-11 במצעד המכירות, תוך שהגיע למעמד של פלטינה כפולה עם מכירות של 140 אלף עותקים וכן קיבל ביקורות חיוביות.
מאובוי כתבה 11 שירים מתוך האלבום והפקתו הייתה בידי אודיוס מטאווארירה, ישראל קרוז, ג'ונאס ג'ברג, קאטפאדר, אדם ריילי, פינגאז וקוואמה.
סינגל הבכורה, "Running Back" בשיתוף הראפר פלו ריידה, הגיע למקום השלישי במצעד האוסטרלי והגיע למעמד של פלטינה כפולה.
הסינגל השני, "Burn", היה הסינגל הראשון שהגיע למקום הראשון באוסטרליה והגיע למעמד פלטינה תוך שהוא הגיע למקום ה-92 במצעד היפני ובכך הפך לסינגל הפריצה של מאובוי מחוץ לגבולות אוסטרליה.
הסינגל השלישי, הנושא את שם האלבום, הגיע למקום ה-12 באוסטרליה ולמעמד של זהב.
שני הסינגלים האחרים, "Because" ו-"Up/Down" הגיעו למקומות התשיעי וה-11 (בהתאמה) ואף הגיעו למעמד של זהב.
במהלך פברואר 2009 חתמה מאובוי בחברת התקליטים הבריטית מיניסטרי אוף סאונד גרופ.
במקביל, האלבום יצא ביפן ב-22 באפריל 2009, כששם הגיע ה-138 במצעד האלבומים היפני.
בטקס פרסי הדדלי לשנת 2009, מאובוי זכתה בפרסי אמנית השנה, אלבום השנה על Been Waiting וסינגל השנה על "Burn".
באותה שנה, נבחרה לחמם את ביונסה בסיבוב ההופעות I Am...
World Tour במסגרת הופעותיה באוסטרליה במהלך ספטמבר 2009. בטקס פרסי המוזיקה האוסטרלית לשנת 2009, מאובוי הוכרזה לשבע מועמדויות על האלבום והסינגלים שמתוכו כשבסופו, חזרה רק עם הפרס על "Running Back" בתור הסינגל עם המכירות הגבוהות.
בינואר 2010 חתמה מאובוי עם יוניברסל מיוזיק גרופ על חוזה בין-לאומי.
באותה שנה השתתפה בפרויקט בין-לאומי לקראת אולימפיאדת הנוער שהתקיימה בסינגפור באותה שנה כששם הקליטה סינגל משותף עם שון קינגסטון, ג'ודי וויליאמס, טאבית'ה נאוסר וסטיב אפלטון בשם "Everyone" ואף הופיעו איתו באירוע הפתיחה של משחקים אלו למרות היעדרותו של קינגסטון עקב בעיות אשרת כניסה.
ב-5 בנובמבר 2010, הוציאה את אלבומה השני Get 'Em GIrls אשר הגיע למקום השישי במצעד המכירות ולמעמד זהב.
מאובוי הודתה כי בשביל לעבוד על האלבום, היא נסעה ללוס אנג'לס, ניו יורק ואטלנטה כדי לעבוד עליו עם בכירי תעשיית המוזיקה שמה ואף כתבה 8 שירים מתוכו.
שיר הנושא מהאלבום, אותו היא שרה ביחד עם סנופ דוג, הגיע למקום ה-19 באוסטרליה ואף קידמה אותו בטקס פרסי בחירת הילדים של ניקלודיאון אוסטרליה באותה שנה כשבמקביל הנחתה אותו ביחד עם ליאם המסוורת' וג'רי טריינור.
לאחריו יצאו הסינגלים "Saturday Night" (ביחד עם לודאקריס) אשר הגיע למקום השביעי באוסטרליה והגיע למעמד פלטינה כפולה ו-"What Happened to Us" (ביחד עם ג'יי שון) שהגיע למקום ה-14 באותו מצעד והגיע למעמד פלטינה.
בטקס הפרסים האוסטרלי של אותה שנה זכתה מאובוי למועמדות על פרס "האמן האוסטרלי הצעיר של השנה".
2013–2014: Beautiful, אירוויזיון 2014 והמיני אלבום באייטיונס
מאובוי שרה בחצי הגמר השני של אירוויזיון 2014.
ככל הנראה עקב המופע של מאובוי באירוויזיון 2014, אוסטרליה הצטרפה לתחרות ב-2015 והגיעה למקום החמישי עם הזמר גיא סבסטיאן.
שנה לאחר מכן, ב-2016, ייצגה את אוסטרליה הזמרת הדרום קוראנית דאמי אים שהגיעה למקום השני.
2015–2018: פסקולי הבנות הסודיות והאירוויזיון
מאובוי נבחרה בחודש דצמבר 2017 לייצג את אוסטרליה באירוויזיון 2018, והופיעה בחצי גמר השני של התחרות עם השיר "We Got Love" ("יש לנו אהבה") ב-10 במאי 2018. שירה של אוסטרליה היה התשיעי בסדר ההופעות.
בתום הערב הוכרזה אוסטרליה כעולה השישית מבין עשר המדינות שעלו לשלב הגמר שהתקיים ב־12 במאי 2018. בשלב הגמר של האירוויזיון דורגה מאובוי במקום ה-20 (מתוך 26 משתתפות בשלב הגמר).
ב-11 באפריל 2019 הוציאה מאובוי את Sunday, הסינגל הראשון מאלבומה הרביעי, Hilda, אשר יצא במהלך אוקטובר 2019. הקליפ לסינגל יצא ב-30 באפריל באותה שנה ובוים על ידי ניק ווטרמן וג'ון אוסטין.
הסינגל השני מתוך האלבום, Little Things, יצא ב-21 ביוני במקביל לרכישה המוקדמת של האלבום, וכן הפך לסינגל במעמד פלטינה במהלך אוקטובר באותה שנה, כשבאותו הזמן יצא הסינגל השלישי Selfish.
האלבום עצמו דורג במקום הראשון במצעד האלבומים האוסטרלי עם יציאתו.
בדצמבר 2020, סיימה מאובוי חוזה עם סוני מיוזיק ועברה לחתום עם וורנר מיוזיק גרופ תוך שהודיעה שתעבוד על מוזיקה חדשה במהלך 2021.
בשנת 2021 הצטרפה כמנטורית לעונה העשירית של תוכנית המציאות האוסטרלית "The Voice"; לצדה יושבים ריטה אורה, גאי סבסטיאן וקית' אורבן שלאחר מכן הוחלף בג'ייסון דירולו.
ג'סיקה הודתה כי גדלה על מוזיקת קאנטרי כדוגמת פטסי קליין, דולי פרטון וסלים דסטי כשבמקביל גם שמעה מוזיקת היפ הופ וראפ כדוגמת סנופ דוג, טופאק וד"ר דרה.
מאובוי אף ציינה כי מריה קארי היא ההשראה הגדולה עבורה "תוך שהייתה צופה בהופעות ומאזינה להן".
מאובוי ציינה כי שיריה של קארי היוו עבורה השראה ליכולותיה הווקאליות וכן בכתיבת השירים:
זמרת נוספת שממנה מאובוי קיבלה השראה דומה הייתה וויטני יוסטון.
השראות מוזיקליות נוספות היו ביונסה וג'ון פרנהאם.
כמו כן, הודתה כי נשים אוסטרליות רבות, כדוגמת קתי פרימן ודבורה מיילמן.
פרסתאריךקטגוריהעבורתוצאהמקורפרס המוזיקה של ARIA2024הוצאת הפופ הטובה ביותרYours Foreverשיר השנה"Give You Love" (בהשתתפות ג'ייסון דירולו)
ג'סיקה אולריקה מאיר היא אסטרונאוטית אמריקאית ממוצא יהודי דוקטור לביולוגיה ימית, ופיזיולוגית.
לפני כן, הייתה אקוונאוטית מטעם נאס"א, ועוזרת מרצה להרדמה בבית הספר לרפואה של אוניברסיטת הרווארד.
המגזין האמריקאי "TIME" כלל אותה ברשימה "טיים 100" למאה האנשים המשפיעים ביותר לשנת 2020.
מאיר נולדה בקאריבו, ארוסטוק, מיין שבארצות הברית.
אמהּ שוודית מרקע נוצרי, ואביה רופא יהודי־ישראלי ממוצא עיראקי שירד מהארץ לשוודיה בצעירותו, על מנת ללמוד רפואה, אך חזר זמנית כדי להשתתף במלחמת העצמאות של מדינת ישראל, כנהג אמבולנס.
על אף שאמה לא־התגיירה, מאיר עצמה מזדהה תרבותית גם כיהודייה, הלכה לבית כנסת, ואף חגגה בת מצווה.
לה קרובי משפחה רבים בישראל, והיא אף ביקרה בארץ פעמיים: פעם ראשונה כנערה עם הוריה ואחיה, ופעם שנייה כאסטרונאוטית כשבאה להרצות בחיפה בסמסטר הקיץ של אוניברסיטת החלל הבין-לאומית (ISU).
בשנת 1999 קיבלה תואר ראשון בביולוגיה מאוניברסיטת בראון, בשנת 2000 קיבלה תואר שני בחקר החלל מאוניברסיטת החלל הבין-לאומית ובשנת 2009 קיבלה דוקטורט בביולוגיה ימית ממכון סקריפס לאוקיינוגרפיה (SIO).
מחקר הדוקטורט שלה התמקד בפיזיולוגית הצלילה של הפינגווין הקיסרי ושל פיל הים הצפוני.
בין השנים 2000–2003 מאיר עבדה במתקן מחקר טיסה המאוישת של לוקהיד מרטין (הנמצא בתוך מרכז החלל ג'ונסון של נאס"א), וחקרה את ההשפעות של טיסה ממושכת בחלל על גוף האדם.
בשנת 2002 השתתפה מאיר כאקוונאוטית במשימה NEEMO 4, משימה משותפת לנאס"א ולמנהל האוקיינוסים והאטמוספירה הלאומי (NOAA), בה שהתה יחד עם שאר חברי הצוות במעבדת מחקר תת־ימית במשך חמישה ימים.
בשנת 2011 חקרה מאיר את האווז ההודי, מסוג אווז אפור, המסוגל לעוף מעל הרי ההימלאיה במצבים של אטמוספירה דלילה.
בשנת 2013 נבחרה מאיר לקבוצת האסטרונאוטים ה־21 מטעם סוכנות החלל האמריקנית (נאס"א), והיא השלימה את אימוניה עמם ביולי 2015.
בשנת 2016, לקחה גם חלק בתוכנית האימונים ה-ESA CAVES של סוכנות החלל האירופית (איס"א) המדמה משימות רחוקות על אסטרואידים, באמצעות חקירת מערות במעמקי האי סרדיניה שבים התיכון.
משלחות 61/62 לתחנת החלל הבין-לאומית
ב־25 בספטמבר 2019, בזמן 19:42:40 UTC, מאיר שוגרה על גבי סויוז MS-15 ביחד עם עמיתיה לתחנת החלל הבין-לאומית, אולג סקריפוצ'קה והזאע אל-מנסורי.
מאיר היא מהנדסת הטיסה של משלחות 61 ו־62 לתחנת החלל הבין-לאומית.
ב־18 באוקטובר 2019, יצאה מתחנת החלל יחד עם האסטרונאוטית כריסטינה קוק למשימת תיקון התקן BCDU, ובכך הן ביצעו את הליכת החלל הראשונה שבוצעה בידי צוות נשי בלבד.
ב־17 באפריל 2020, מאיר שבה לכדור הארץ לאחר 205 יום בחלל, יחד עם עמיתיה אולג סקריפוצ'קה ואנדרו מורגן.
ב־2020 נבחרה מאיר על־ידי נאס"א לאחת מקבוצת האסטרונאוטים שייקחו חלק בתוכנית ארטמיס, ששמה את יהבה על "להחזיר עטרה ליושנה" בדמות נחיתה מאוישת אמריקנית על הירח, והיא עתידה לממש זאת במהלך שנת 2026, אם לא יהיו עיכובים בלתי צפויים.
משימת הנחיתה על הירח נדתחה ל-2028.
למאיר בנוסף לאזרחות אמריקאית, גם אזרחות שוודית (דרך אמהּ).
היא למדה סמסטר אחד מהתואר הראשון שלה באוניברסיטת סטוקהולם, ומלבד אנגלית ורוסית (חובה כאסטרונאוטית) היא דוברת גם שוודית.
אסטרונאוטים רשאים להביא עמם מספר חפצים אישיים לתחנת החלל הבין-לאומית, כשחלק מבחירותיה של מאיר היו דגל ישראל, גרביים מעוטרות מגני דוד וחנוכיות, גלויות של ישראל, מדליה לזכרו של טייס החלל הישראלי אילן רמון, וציור שציירה רעייתו רונה רמון.
בין השאר, מאיר צילמה גם את ישראל מהחלל.
למאיר הוענקו פרסים רבים, וביניהם:
גֵ'סִיקָה קוֹקס היא מטיפת מוטיבציה המתמודדת עם גידמות מלאה (היעדר כל חלק של גפיים עליונות בעקבות מום מולד) אשר נודעה בתור האדם הגידם הראשון בעולם שהוציא רישיון טיס, והיא גם הגידמת הראשונה שקיבלה חגורה שחורה במכון הטאקוונדו האמריקאי.
להישגים אלה ואחרים וכן לפעולות רבות אחרות בחייה (כגון הנחת עדשות מגע, נהיגה, תדלוק, גלישת גלים וצלילה) קוקס לא נעזרת בפרוטזות (מאז גיל 14), כי אם משתמשת בכפות רגליה לאחיזה, הקלדה וכולי.
כך למשל ביום חתונתה ב-2012 היא התייצבה על רגל אחת, ובאמצעות כף רגלה השנייה אחזה בנר כלולות וחתכה עוגה.
בגיל 10 החלה קוקס להתאמן בטאקוונדו בבית ספר בעיר שבה גדלה, סיירה ויסטה.
בגיל 14, היא קיבלה לראשונה חגורה שחורה.
בימי האוניברסיטה היא התחילה מחדש את אימוני הטאקוונדו במועדון הטאקוונדו בקמפוס.
עקב הישגיה ניתנה לקוקס אפשרות לערוך כמה מכללי מכון הטאקוונדו כדי לאפשר בעתיד לתלמידים גדמים נוספים להשתלב בטאקוונדו.
בהמשך היא הגיעה לדרגה שלישית בחגורה שחורה.
ב-2005 סיימה קוקס תואר ראשון בפסיכולוגיה עם חוג נוסף בתקשורת באוניברסיטת אריזונה.
ב-2008 קיבלה קוקס תעודת טייס לאחר שלוש שנות אימון והיא מוסמכת להטיס מטוס ספורט קל (ERCO) לגובה 10,000 רגל.
היא מנווטת את המטוס באמצעות אחיזת ההגאים ברגל אחת, והמצערת ברגלה השנייה.
ב-2014 צלחה קוקס את מקטע 40 המייל בתחרות האופניים אל טור דה טוסון.
ג'סיקה אן רות'נברג , המוכרת בשם הבמה ג'סיקה רות' (Jessica Rothe), היא שחקנית אמריקאית ממוצא יהודי.
היא נודעת בזכות כיכובה בסרט "מז"ל טוב" ובסרט ההמשך שלו "מז"ל טוב 2", ובזכות תפקידה בסרט זוכה שישה פרסי אוסקר "לה לה לנד".
נולדה בדנוור, קולורדו שבארצות הברית, לאם נוצרייה בשם סוזאן (לבית הנדרסון), ולאב יהודי בשם סטיב רות'נברג .
סבתה, קולין רות'נברג, הייתה שחקנית תיאטרון שהשתייכה לבית הכנסת "קהילת שומרי תורה" בסנטה רוזה, קליפורניה.
בצעירותה, היא הלכה למחנה קיץ לתיאטרון בקנזס סיטי.
ב-2009 סיימה את לימודיה באוניברסיטת בוסטון עם תואר ראשון באמנות יפה, שבמהלכו למדה לנגן על כינור, לרקוד סטפס, וקדרות.
בין השאר, השתתפה בתפקיד אורח בסדרות הטלוויזיה: "הכול לטובה", "אחת שיודעת", "שוטרים בדם", ו"שוטרי שיקגו".
ב-2015 שיחקה בתפקיד ראשי בסרט הדרמה הקומית "Lily & Kat", לצד האנה מארי.
בנוסף בשנה זו, שיחקה בסרט האמריקאי-צרפתי "קשר הסמים בתיכון", בו כיכב תומאס מאן.
בשנת 2016 שיחקה בתפקיד ראשי בסדרה הקומית "מרי וג'יין" ברשת MTV, בהפקתו של סנופ דוג.
בנוסף בשנה זו, שיחקה בסרט הדרמה "זאבים" בו כיכב מייקל שאנון.
כמו כן ב-2016, שיחקה בסרט הדרמה המוזיקלי זוכה שישה פרסי אוסקר "לה לה לנד", בו כיכבו אמה סטון וראיין גוסלינג.
בשנת 2017 כיכבה בסרט האימה "מז"ל טוב", לצד ישראל ברוסארד.
בנוסף בשנה זו, שיחקה בסרט "המתיני בבקשה", בו כיכבה דקוטה פנינג.
בשנת 2018 שיחקה בסרט הדרמה הרומנטית "שלי לעולמים", לצד אלכס רו.
בשנת 2019 כיכבה בסרט ההמשך "מז"ל טוב 2", שוב לצד ישראל ברוסארד.
בשנת 2020 גילמה את סמנת'ה בסדרת המדע-הבדיוני "אוטופיה" מבית אמזון פריים וידאו.
בנוסף בשנה זו, שיחקה בתפקיד הנשי הראשי בסרט הדרמה-הרומנטית "כל חיי" לצד הארי שום ג'וניור.
בפברואר 2019 הודיעה רות' כי היא מאורסת לשחקן אריק קלם.
ב-12 בספטמבר 2020 נישאו בטקס שנערך במוריסון, קולורדו.
+שנהסרטתפקידהערות2013השומרים האחרוניםג'סיקהThe Hot Flashesמילי ראשBastards of Youngסמנת'הJack, Jules, Esther and Meג'ולס2015Lily & KatליליParallelsביאטריקס קרברקשר הסמים בתיכוןלורה2016Trust Fundריס דונהיוWolves לולהThe Tribeג'ניSummertimeג'ולסלה לה לנדאלכסיסBetter Off Singleמרי2017Tater Tot & Pattonאנדימז"ל טובטרזה "טְרִי" גלבמןהמתיני בבקשהג'ולי2018שלי לעולמיםג'וזיJuvenilesאמבר2019מז"ל טוב 2טרזה "טְרִי" גלבמן2020נערה מבית טוב (אנ')ג'ולי ריצ'מןכל חיי ג'ן קרטר2021Body Brokersמאי2023Boy Kills Worldג'ון
+שנהסדרהתפקידהערות2010America's Most Wantedבוז'אנה מיטיקפרק: "The Pink Panthers"2011Onion News Networkקייטי קלמנטס2 פרקיםהכול לטובהנערהפרק: "Baby Steps"2012אחת שיודעתאישה צעירהפרק: "The Backup Dan"2013שוטרים בדםסילביה פרילנדפרק: "Protest Too Much"Futurestatesמאיהפרק: "Promised Land"סדר אותירייצ'לפרק: "Elijah"Next Time on Lonnyסטפני6 פרקים2016שוטרי שיקגומדיסוןפרק: "If We Were Normal"מרי וג'ייןפייג'תפקיד ראשי; 10 פרקים2020אוטופיהסמנת'ה4 פרקים2024וירג'ין ריברשרהעונה 6 2025דופק (אנ')קאס הימלשטיין8 פרקים
ג'סיקה פארקר קנדי היא שחקנית קנדית יהודייה.
התפרסמה בתפקידה בתור מליסה גליסר בסדרה "המעגל הסודי", בתפקידה בתור מקס בסדרה "מפרשים שחורים" ובתור נורה וסט-אלן בסדרת גיבורי העל "הפלאש" מבית DC קומיקס.
קנדי נולדה בעיר קלגרי, אלברטה בקנדה.
בת יחידה לאם חד הורית יהודייה לבנה ולאב שחור.
היא סיפרה שלא היו מספיק "אנשים של צבע" בסביבתה בילדותה, והיא הייתה חברה של הילדה השחורה היחידה בבית הספר שלה.
היא נמשכה לחברויות עם אנשים שחורים אחרים מאוחר יותר כאמצעי למציאת קהילה.
בשנת 2006 שיחקה לראשונה בסרט טלוויזיה מבית ABC Family; "סנטה בייבי" בכיכובה של ג'ני מקארתי.
בשנת 2008 שיחקה את דמותה של תמי בסרט "עוד סיפור סינדרלה" שיצא ישירות ל-DVD ב-16 בספטמבר 2008. באותה שנה גילמה את נבלת-העל פלסטיק / בט סנס סוצ'י בסדרה "סמולוויל" של רשת הטלוויזיה The CW, המבוססת על דמותו של גיבור-העל סופרמן של חברת DC קומיקס.
בשנת 2009 שבה לשחק בסרט ההמשך "סנטה בייבי 2" שהוקרן בבכורה בערוץ ABC Family ב-13 בדצמבר 2009.
קנדי לוהקה במקור לסדרת דרמת הריגול של ג'יי ג'יי אברמס "סמויים", כאחותה הצעירה של הדמות הראשית (בגילומה של גוגו אמבתה-רו) אך הוחלפה מאוחר יותר על ידי מקיה קוקס.
בשנת 2011 קנדי גילמה את מליסה גליסר בסדרה "המעגל הסודי" של רשת The CW, עד שהתוכנית בוטלה לאחר עונה אחת במאי 2012.
בינואר 2014 החלה לגלם את דמותה של מקס הזונה השאפתנית בסדרת הטלוויזיה התקופתית של רשת Starz; "מפרשים שחורים" המהווה פריקוול לאירועי הספר "אי המטמון" מאת רוברט לואיס סטיבנסון.
קנדי שיחקה את אחת הדמויות הראשיות בסדרה במשך כל ארבע העונות עד לסיומה באפריל 2017.
בשנת 2017, קנדי הצטרפה ליקום החץ של רשת The CW, והחלה להופיע בתור נורה וסט-אלן בעונתה הרביעית של סדרת הלייב אקשן "הפלאש" המבוססת על חוברות הקומיקס "פלאש" מבית DC קומיקס ועל דמותו של בארי אלן.
דמותה קודמה לתפקיד קבוע בעונה החמישית.
מאז היא חזרה כדמות חוזרת לעונה השביעית והשמינית.
מתגוררת מאז 2021 בלוס אנג'לס עם בן זוגה השחקן הישראלי-אמריקאי, רונן רובינשטיין.
שנהסרטתפקידמידע נוסף2007Decoys 2: Alien Seductionילדה יפה2008עוד סיפור סינדרלהתמי201150/50ג'קיעולם הזמןאדוארדהBad Meatאסטל2015הבחור המושלםרייצ'ל2017ג'מיניסיארהחתונה מסוג אחרלואיסה2018חשבון חסוםקייטיDeep Murderפיליס "בייביסיטר" גורמן2019Business Ethicsד"ר הלן2021תהיו העיניים שליקלי2024Good Bad Thingsמאדי
תפקיד ראשי (עונה 5); 33 פרקים2022הזקן (אנ')אישה בתחנת אוטובוספרק: "III"2023די, שיגעתמייגןפרק: "THAT WAS THE EARTH TELLING ME I'M SUPPOSED TO DO SOMETHING GREAT"פרסי ג'קסון והאולימפייםמדוזהפרק: "We Visit the Garden Gnome Emporium"
ג'סיקה רנסום היא שחקנית בריטית.
רנסום ידועה בעיקר מהופעתה בתפקיד מורוונה ניוקרוס בסדרת הדרמה "דוק מרטין" של רשת ITV בין השנים 2011 – 2019. ב-2015 זכתה בפרס באפט"א לסרטי ילדים.
היא למדה למבחני GCSE באמנויות, ולמבחני A Level בלימודי תיאטרון בבית הספר High Storrs בשפילד.
אחרי שסיימה את הלימודים באוניברסיטת ברמינגהם, עסקה רנסום בכתיבת מערכונים וקומדיות.
היא הופיעה בפסטיבל הפרינג' של אדינבורו בקטעים "Million" ו-"Unsung Heroes".
בשנים 2009 ו-2010 גילמה דמויות שונות בתוכנית המערכונים "המופע של ארמסטרונג ומילר".
ב-2011 הופיעה בתוכנית האלתורים הטלוויזיונית "Fast and Loose".
באותה שנה החלה להופיע בתפקיד מורוונה ניוקרוס, המזכירה של ד"ר מרטין אלינגהם, בסדרת הדרמה של ITV "דוק מרטין".
רנסום המשיכה להופיע בסדרה בעונות הבאות.
ב-2012 הופיעה רנסום בהפקה מחודשת של המחזה "Posh".
עוד באותה שנה שיחקה רנסום במחזה "Straight" של ד.
מור בתיאטרון קרוסיבל בשפילד, ואחר כך בתיאטרון בוש בלונדון.
ב-2014 דיבבה רנסום בתפקיד הראשי בעונה השנייה של הסדרה "Poppy Cat", בה החליפה את ג'ואנה פייג'.
ב-2009 הופיעה בעונה הרביעית של התוכנית "Horrible Histories", ואחר כך בעונות השישית והשביעית של הסדרה.
ב-2015 זכתה בפרס באפט"א לתוכניות ילדים על תפקידה בדמות מרי, מלכת הסקוטים.
ב-2017 כתבה רנסום פרק לסדרה "סוכן חשאי: עכבר" בשם "Live and Let Cry".
היא נשואה למפיק והבמאי בן וילסון.
לבני הזוג יש בן אחד.
רנסום רצה ארבע פעמים במרתון לונדון.
ג'סיקה קינן וין היא שחקנית וזמרת אמריקאית.
היא ידועה בעיקר מהופעותיה בתפקיד הת'ר צ'אנדלר במחזמר "מלכות הכיתה: המחזמר", ובתפקיד טניה הצעירה בסרט "מאמה מיה!
וין נולדה בשם ג'סיקה קינן ארמסטרונג בלוס אנג'לס שבקליפורניה.
היא נכדתו של השחקן קינן ווין; נינה של הקומיקאי אד וין; ובת נינה של השחקן והבמאי מתקופת הראינוע פרנק קינן.
היא אחייניתו של התסריטאי טרייסי קינן וין.
Here We Go Againטניה הצעירה2021קליפורד הכלב האדום הגדולקולטTBAThe Mimicספרניתפוסט-פרודקשן
ג'סיקה מוסקט (; נולדה ב-27 בפברואר 1989), ידועה בשמה הפרטי ג'סיקה, היא זמרת ושחקנית מלטזית.
היא ייצגה את סן מרינו באירוויזיון 2018 בליסבון, עם השיר "Who We Are", לצד ג'ניפר ברנינג.
הן הגיעו בחצי הגמר למקום ה-17 עם 28 נקודות, וכשלו להעפיל לגמר.
בין השנים 2008–2016, מוסקט ניסתה לייצג את מלטה באירוויזיון, אך בכל הפעמים כשלה.
כשחקנית, היא מגלמת את דמותה של אמה באופרה "Ħbieb u Għedewwa".
ג'סמין טוקס (; נולדה ב-1 בפברואר 1991) היא דוגמנית אמריקאית.
טוקס נולדה וגדלה בהנטינגטון ביץ', קליפורניה, ארצות הברית.
לטוקס אחות אחת הקטנה ממנה ב-19 שנים.
במשך ילדותה, עסקה טוקס במגוון פעילויות אולימפיות דוגמת התעמלות, כדורעף וסופטבול.
בגיל 15, החלה לעבוד כדוגמנית.
קריירת הדוגמנות המקצועית של טוקס החלה בשנת 2010, כשעבדה אצל חברות ההלבשה UGG וגאפ.
בנובמבר 2011, לאחר תצוגות האביב המסורתיות, נבחרה טוקס לדוגמנית השנה של מגזין האופנה Style.
בשנת 2012, החלה טוקס לעבוד בתצוגת האופנה של ויקטוריה'ס סיקרט השנתית.
התוכנית משנת 2012 הוקלטה בנובמבר ושודרה ברשת CBS ב -4 בדצמבר.
באותה השנה, השתתפה טוקס בפרק של סדרת הטלוויזיה האמריקאית הוואי חמש-אפס, לצד הדוגמניות ביהאטי פרינסלו וג'קלין ג'בלונסקי.
בין השנים 2012–2013, הצטלמה טוקס לשערי המגזין "ווג" בשבוע האופנה בסתיו.
טוקס הופיעה במספר מגזיני אופנה באיטלקית, אנגלית, צרפתית, גרמנית וספרדית.
בפברואר 2013, הופיעה על שער המגזין הצרפתי "Elle".
היא צעדה במספר תצוגות אופנה של חברות ענק דוגמת ברברי, קרולינה הררה, ראלף לורן, ג'ורג'יו ארמני, פיליפ פליין, מארק ג'ייקובס, אוסקר דה לה רנטה, ורה וונג, קלווין קליין, טום פורד, מרקיז, טורי ברץ', דולצ'ה וגבאנה, סטלה מקרטני, פאקו רבאן, לואי ויטון, טומי הילפיגר, פראדה, ורסצ'ה ומיו מיו.
בשנת 2016, בעת תצוגת האופנה המסורתית של ויקטוריה'ס סיקריט, לבשה טוקס חזייה בשווי של 3 מיליון דולרים.
בספטמבר 2020, התארסה לבן זוגה, חואן דייוויד בוררו, בנו של סגן נשיא אקוודור, ומנהל שווקים בינלאומיים עבור חברת .Snap Inc בפברואר 2023 ילדה את ביתה הראשונה.
ג'סמין יינג תומפסון היא זמרת-יוצרת אנגלייה.
תומפסון נולדה ב-8 בנובמבר 2000 בלונדון, אנגליה, הממלכה המאוחדת, לאב אנגלי ואם סינית.
ביולי 2013, היא הוציאה גרסת כיסוי לסינגל "La La La" של Naughty Boy בהשתתפות סם סמית'.
באוגוסט באותה שנה, היא הוציאה גרסאות כיסוי לסינגל "Everything Has Changed" של טיילור סוויפט (כדואט עם ג'רלד קו), גרסת כיסוי לסינגל "Let Her Go" של פסנג'ר וגרסת כיסוי לסינגל "Titanium" של דייוויד גטה בהשתתפות סיה.
ב-6 בספטמבר באותה שנה, היא הוציאה את אלבום הבכורה שלה, Bundle of Tantrums.
האלבום הגיע, בשיאו, למקום ה-160 במצעד האלבומים הבריטי, ולמקום השמיני במצעד ה-Heatseekers.
בספטמבר 2013, היא הוציאה גרסת כיסוי לסינגל "Ain't Nobody" של צ'אקה קאן.
השיר הוצג במודעה של רשת הסופרמרקטים בבריטניה Sainsbury's .
השיר הגיע, בשיאו, למקום ה-32 במצעד הסינגלים הבריטי.
ב-20 באוקטובר 2013 הוציאה את המיני-אלבום הראשון שלה, Under the Willow Tree.
ב-13 באפריל 2014, היא הוציאה גרסת כיסוי לסינגל "Rather Be" של קלין בנדיט בהשתתפות ג'ס גלין.
ב-20 באפריל 2014, היא הוציאה את אלבומה השני, Another Bundle of Tantrums.
האלבום הגיע, בשיאו, למקום ה-126 במצעד האלבומים הבריטי ולמקום התשיעי במצעד ה-Heatseekers.
בספטמבר 2014, היא הוציאה גרסת כיסוי לסינגל "Everybody Hurts", שהוצג מאוחר יותר בטריילר של סדרת הטלוויזיה, איסטאנדרס.
ב-24 באוקטובר 2014, היא התארחה בסינגל "Sun Goes Down" של רובין שולץ.
ב-9 בדצמבר 2014, היא הוציאה את המיני-אלבום השני שלה, Take Cover.
ב-2015, היא הוחתמה אצל אטלנטיק רקורדס.
ב-3 באפריל 2015, מפיק המוזיקה הגרמני פליקס ין הוציא גרסת רמיקס לגרסתה של תומפסון, בשם "Ain't Nobody (Loves Me Better)".
השיר נהיה להיט, ועמד בעשרת הראשונים ב-32 מצעדים.
ב-12 ביוני 2015, היא הוציאה את הסינגל "Adore".
ב-18 בספטמבר באותה שנה, היא הוציאה את המיני-אלבום Adore.
ב-2016, היא הוציאה גרסת כיסוי לסינגל "Mad World" של Tears for Fears.
גרסת הכיסוי הושמעה בטריילר לסרט פסטורלה אמריקנית.
באותה שנה, הוא הושמע גם בכתוביות הסיום של הסרט הצרפתי, Ares.
ב-19 במאי 2017, היא הוציאה את המיני-אללבום הרביעי שלה, Wonderland.
ב-2018, היא הוציאה גרסת כיסוי לסינגל "Lonely Together" של אביצ'י בשהתתפות ריטה אורה.
ב-9 בפברואר 2018, נודע כי היא הייתה אחת מהכותבים של הסינגל "Friends" של מרשמלו ואן-מארי.
ב-29 במרץ 2019, היא הוציאה את המיני-אלבום החמישי שלה, Color.
ב-2020, נודע כי היא הייתה אחת מהכותבים של הסינגל "Kinda Crazy" של סלינה גומז.
ב-16 ביולי 2020, היא הוציאה, בשיתוף פעולה עם זד את הסינגל "Funny".
ג'סמין קמאצ'ו-קווין היא אתלטית פוארטו ריקנית.
האלופה האולימפית (טוקיו 2020), השיאנית האולימפית (12.26 שניות) וסגנית אלופת העולם (בודפשט 2023) בריצת 100 מטר משוכות.
קמאצ'ו-קווין נולדה וגדלה בלאדסון, דרום קרוליינה, ארצות הברית בת להורים אתלטים מצטיינים.
באולימפיאדת ריו דה ז'ניירו (2016) סיימה קמאצ'ו-קווין בריצת 100 מטר משוכות במ'ום 22 לאחר שנפסלה לאחר שנתקלה במשוכה במהלך ריצתה.
בשלב המוקדמות היא קבעה תוצאה של 12.70 שניות ועלתה שלישית לשלב חצי הגמר.
במסגרת ליגת הזהב שנערכה ברומא, איטליה ב-10 ביוני 2021 היא זכתה במדליית זהב בריצת 100 מטר משוכות בשיא תחרות חדש של 12.38 שניות.
באולימפיאדת טוקיו (2020) זכתה קמאצ'ו-קווין במדליית זהב בריצת 100 מטר משוכות בתוצאה של 12.37 שניות, לפני קנדרה הריסון מארצות הבריצת (12.52 שניות) ומגן טאפר מג'מייקה (12.55 שניות).
בשלב חצי הגמר היא קבעה שיא אולימפי חדש של 12.26 שניות.
באליפות העולם שנערכה ביולי ביוג'ין שבאורגון, ארצות הברית זכתה במדליית ארד בתוצאה של 12.229 שניות, אחרי טובי אמוסן מניגריה (12.06 שניות) ובריטני אנדרסון מג'מייקה (12.224 שניות).
באליפות העולם שנערכה באוגוסט בבודפשט שבהונגריה זכתה במדליית כסף בתוצאה של 12.44 שניות, אחרי דניאל ויליאמס מג'מייקה (12.43 שניות) ולפני קנדרה הריסון מארצות הברית (12.46 שניות).
באולימפיאדת פריז זכתה קמאצ'ו-קווין במדליית ארד בריצת 100 מטר משוכות בתוצאה של 12.36 שניות, אחרי מסאי ראסל מארצות הברית (12.33 שניות) וסירנה סמבה-מאיילה מצרפת (12.34 שניות).
קמאצ'ו-קווין נשאה את דגל פוארטו ריקו בטקס הפתיחה ביחד עם המתאבק סבסטיאן ריברה.
ג'סיקה קאופיל היא שחקנית אמריקאית.
קאופיל נולדה בדטרויט לאם עובדת סוציאלית ואב סופר, היא סיימה תואר בבית הספר למוזיקה ותיאטרון של אוניברסיטת מישיגן, היא הופיעה כחלק ממספר הרכבים מוזיקליים וגם שרה באוניית תענוגות.
היא החלה את הקריירה שלה בתיאטרון בניו יורק, ב-1999 הופיעה לראשונה בקולנוע בגרסה המחודשת של הסרט "אבודים בניו יורק", ב-2000 הופיעה בסרט הקומדיה "רוד טריפ", בשנה זו שיחקה בסרט האימה "אגדה עירונית 2".
בשנה לאחר מכן שיחקה בסרט האימה "יום אהבה קטלני".
היא גילמה את מרגוט, חברה של אל וודס בסרט "לא רק בלונדינית", היא המשיכה בתפקיד זה גם בסרט ההמשך.
היא שיחקה את נינוצ'קה קפרובה הרוסייה בסרט D.E.B.S ושיחקה במספר פרקים של המופע של דרו קארי ובמספר פרקים של קוראים לי ארל.
ג'סיקה שוורץ היא שחקנית ודוגמנית גרמנייה.
ג'סיקה שוורץ נולדה בארבך אים אודנוולד וגדלה במיכלשטאדט.
בשנת 1993 היא זכתה בתחרות נוער של ירחון נועד גרמני.
בהמשך היא התחילה לעבוד כדוגמנית ומנחה בטלוויזיה.
בשנת 2006 היא שיחקה בסרט "הבושם: סיפורו של רוצח" וזכתה להצלחה מחוץ לגבולות גרמניה.
בשנת 2008 היא שיחקה בעיבוד לקולנוע על ספר "בית בודנברוק".
בשנת 2020 שוורץ שיחקה תפקיד ראשי בסדרה של נטפליקס "ביו-האקרים" בתור פרופסור טניה לורנץ; בהמשך היא הצטלמה לעונה השנייה של הסדרה.
במשך חמש שנים היא ניהלה מערכת יחסים עם דניאל בריהל והם נפרדו בשנת 2006. במאי 2021 היא התחתנה עם בן זוגה שהכירה שנה לפני זה.
הבושם: סיפורו של רוצח (2006)
כמו כן הנחתה את תוכנית האקטואליה Frontline של ערוץ השידור הציבורי PBS מינואר 1983 ועד מותה בתאונת דרכים באותה שנה.
זמן קצר לפני מותה באוקטובר 1983, עלתה סאביץ' לכותרות בעקבות שידור של תקציר חדשות NBC, שבו הדיבור שלה היה מעורער והיא נראתה תחת השפעת סמים.
האירוע הוביל להשערות נרחבות כי היא משתמשת בסמים.
שלושה שבועות לאחר מכן מתה סאביץ' בטביעה כאשר מכונית שבה נסעה נוּוטה בטעות לתוך תעלה במהלך סופת גשמים כבדה.
בנתיחה שלאחר המוות לא התגלו בגופה סמים, והתגלה מעט מאוד אלכוהול.
בחייה, סאביץ' זכתה להצלחה בזכות אהדת הקהל שלה זכתה, והודות לכישוריה כקריינית, על אף שספגה ביקורת על חוסר הניסיון היחסי שלה כעיתונאית.
לפני שהצטרפה לחדשות NBC, הייתה מגישת חדשות פופולרית בערוץ מקומי בפילדלפיה, ולפני כן, בזמן שעבדה בתחנת טלוויזיה ביוסטון, הייתה האישה הראשונה שהגישה חדשות בדרום ארצות הברית.
לאחר מותה, חוברו על סאביץ' שתי ביוגרפיות, ונעשה סרט טלוויזיה בשם "כמעט מוזהבת: סיפורה של ג'סיקה סאביץ'", וכן תוכניות תעודה טלוויזיוניות.
בשנת 1996 יצא לאקרנים הסרט העלילתי "אישי ומקרוב" (Up Close and Personal) בכיכוב מישל פייפר ורוברט רדפורד, אשר התבסס באופן רופף מאוד על חייה של סאביץ'.
חוויותיו של סאביץ' כעוגן חלוצה גם עזרו לעורר את וויל פרל ליצור את הסרט Anchorman: The Legend of Ron Burgundy משנת 2004.
ג'סיקה סאביץ' נולדה ב-1 בפברואר 1947 בווילמינגטון, דלאוור.
היא הייתה בתם הבכורה של פלורנס (לבית גולדברגר), אחות בחיל הים, ודייוויד סאביץ', שניהל חנות בגדים.
אביה היה ממוצא יהודי סלאבי וסבה מצד אמה ממוצא גרמני ויהודי־רוסי.
סבתה מצד אמה הייתה ממוצא איטלקי־אמריקאי והייתה קתולית.
בשנת 1959, לאחר שאביה נפטר בגיל 33, עברה משפחתה מקנט סקוור, פנסילבניה, למרגייט סיטי, ניו ג'רזי.
לפי גוונדה בלייר ואלנה נאש, מחברות שתי הביוגרפיות שלה, מותו בטרם עת של אביה רדף את סאביץ' לאורך כל חייה, והוביל אותה לפתח קריירה בין השאר כדי לפצות על אובדנו.
כתלמידת תיכון באטלנטיק סיטי עבדה סאביץ' כמנחת תוכנית לנוער בתחנת רדיו מקומית.
היא נהנתה מהעבודה ברדיו, ולימים עסקה גם בהגשת תוכניות מוזיקה וחדשות בתחנה.
לאחר התיכון, למדה סאביץ' תקשורת במכללת איתקה, באיתקה, ניו יורק.
לדברי סאביץ', הגישה המפלה של בית הספר כלפי נשים מנעה ממנה לצבור את הניסיון שרצתה בתחנות הרדיו והטלוויזיה שבבעלות המכללה.
משום כך חיפשה הזדמנויות ברוצ'סטר הסמוכה, ומצאה שם עבודה בקריינות ובהגשת פרסומות.
בשנת 1969 התקבלה סאביץ' לעבודה כמזכירה ב־WCBS, תחנת רדיו מקומית בניו יורק מרשת CBS.
התחנה סירבה להעסיק אותה ככתבת בשל היעדר ניסיון מקצועי.
היא השתמשה במתקני התחנה כדי ליצור קלטת מבחן בד לטלוויזיה ושלחה עותקים לתחנות טלוויזיה רבות ברחבי ארצות הברית, כדי למצוא תפקיד מול מצלמה.
למרות חוסר הניסיון שלה בשידור חדשות, התחנה KHOU, תחנת הטלוויזיה המקומית ביוסטון, טקסס, שכרה את סאביץ' ככתבת.
כשסאביץ' הגיעה ל־KHOU, היא הייתה האישה היחידה שעבדה במחלקת החדשות מלבד מזכירה אחת, והתמודדה עם סביבת עבודה עוינת לנשים.
כמה חודשים לאחר שהצטרפה, עברה מבחן בד וזכתה למשמרת סוף שבוע, והפכה לאישה הראשונה שהגישה חדשות בדרום ארצות הברית.
בשנת 1972, הצטרפה סאביץ' לתחנת KYW-TV בפילדלפיה, ככתבת וכמגישה בסופי השבוע.
לאחר קשיים בקבלת זמן מסך בשל אי־השתייכותה לאיגוד העובדים המקומי, הצליחה לימים להפוך אחת משלושה מגישים פופולריים, לצד וינס לנארד ומורט קרים, בחדשות הלילה.
ב־KYW זכתה סאביץ' בהכרה בזכות כתבותיה בהמשכים על נושאים יוצאי דופן (לאותה תקופה) כמו אונס ולידה.
סאביץ' הוסיפה ממד אישי לכתבותיה בכך שהשתתפה בסיפור בעצמה; לדוגמה, היא עברה הכשרה של בית הספר לשוטרים בפילדלפיה כחלק מסדרה על נשים במשטרה, ושימשה פתיון במשך שבועיים במבצע משטרתי ללכידת אנסים כחלק מסדרת הכתבות שלה על אונס.
סדרת הכתבות הזו זכתה בפרס קלריון למצוינות מטעם Women in Communications, Inc., ועזרה להביא לשינויי חקיקה במספר מדינות בתוך ארצות הברית.
סאביץ' הפכה לידוענית מקומית בפילדלפיה, ולעיתים הוטרדה בהליכה ברחוב.
סאביץ' נהנתה מההצלחה המקומית, אך שאפה להתקדם לעבודה ברשתות הארציות.
בשנת 1976, הרשימה את מנהלי NBC בזמן שדיווחה מעימות בקמפיין הנשיאותי בין הנשיא ג'רלד פורד לבין המועמד הדמוקרטי ג'ימי קרטר בפילדלפיה.
אירעה תקלה בציוד השמע, שעיכבה את העימות, והותירה את סאביץ' למלא 27 דקות של זמן שידור בזמן שהציוד תוקן.
ההתמודדות הטובה שלה עם האתגר הובילה את NBC להציע לה חוזה לשלוש שנים החל מספטמבר 1977 כמגישה וככתבת בוושינגטון הבירה.
סאביץ' הצטרפה לחדשות NBC בשלהי שנת 1977 כמגישת מהדורת סוף השבוע.
כמענה לטענות שנשכרה הודות למראה שלה ושקודמה על פני עיתונאים מיומנים, הטילה NBC על סאביץ' לעסוק גם בעבודת דיווח מהשטח, כולל תקופה קצרה ככתבת לסיקור הסנאט האמריקאי.
סאביץ' הייתה מגישה מנוסה, אך התקשתה בעבודתה ככתבת שטח.
בשנת 1979 סולקה מתפקיד מסקרת הסנאט בשל הישגים דלים.
לאחר מכן, אף על פי שהמשיכה גם ליצור כתבות שטח מעת לעת, ועזרה לסקר את הוועידות הרפובליקניות והדמוקרטיות של 1980, נודעה בעיקר כמגישה.
סאביץ' השקיעה מאמץ רב בשיפור הקריינות שלה, ובין היתר נעזרה במאמן קול.
בכירים ועמיתים ב־NBC שיבחו את הקריינות המיומנת שלה בסרט המראה את הרצח של חבר הקונגרס ליאו ריאן ושל אנשים נוספים ביריות מצד חברי מקדש העם בג'ונסטאון.
לא היה זמן לצפות בסרט לפני שידורו, ולכן נאלצה סאביץ' לאלתר את הקריינות שלה בזמן צפייה בסרט המזעזע בפעם הראשונה.
תקרית בשידור חי ב־3 באוקטובר 1983
על אף הצלחתה של סאביץ' כמגישה, החלה NBC לקדם מגישות אחרות, ובמיוחד את קוני צ'אנג.
ביוני 1983, העבירה NBC את סאביץ' ממשבצת המגישה הקבועה שלה בשבת בערב, והחליפה אותה בצ'אנג.
מאז ועד מותה באוקטובר 1983, הופיעה סאביץ' בתקציר החדשות בלבד לדברי עמיתים, החלה סאביץ' לחוש חרדה לגבי עבודתה והראתה סימנים של חוסר יציבות רגשית.
ב־3 באוקטובר 1983, בעת שהגישה מקטע בתוכנית תקציר החדשות, דיברה סאביץ' בצורה לא ברורה ועילגת, סטתה מהטקסט הכתוב, ואלתרה הערות שונות.
יותר מאוחר באותו ערב, קריינה קטע אחר ללא בעיות.
ההגשה הפגומה של סאביץ' עוררה חשדות שהיא משתמשת בסמים, ובפרט בקוקאין.
סאביץ' מצידה תלתה את האשם בתקלה בטלפרומפטר, בעוד שהסוכן/ת שלה אמר/ה שהסיבה הייתה השפעות של משככי כאבים שנטלה בשל ניתוח שחזור פנים שעברה בעקבות תאונת שייט.
על אף שכמה מעמיתיה של סאביץ' העידו שראו עדויות לשימוש בסמים, חברים ומקורבים אחרים הכחישו שהייתה משתמשת בסמים.
כתבת NBC לינדה אלרבי אמרה מאוחר יותר שפנתה להנהלת הרשת בבקשה שיתערבו, ואמרה להם, "אתם חייבים לעשות משהו.
אלרבי אמרה כי סגן נשיא הרשת הגיב, "אנחנו חוששים לעשות משהו.
אנחנו חוששים שהיא תתאבד במשמרת שלנו".
כשההנהלה לא פעלה, אלרבי וכתבים אחרים ניסו לפנות לסאביץ', אך היא מצאה את מותה לפני שניסיונות ההתערבות נשאו פרי.
אף על פי שלפי הביוגרפית של סאביץ' גוונדה בלייר, ההגשה הפגומה של סאביץ' ב־3 באוקטובר חיסלה את קריירת ההגשה שלה, כתבה שפורסמה לאחר מותה דיווחה כי NBC חידשה את החוזה שלה (אמנם לשנה ולא לשלוש שנים כמו החוזים הקודמים), ושסאביץ' הייתה אמורה להופיע בעונה נוספת של Frontline.
סאביץ' הייתה נשואה פעמיים, ולא היו לה ילדים.
נישואיה הראשונים בשנת 1980 למלווין "מל" קורן, מנהל בחברת פרסום בפילדלפיה, הסתיימו בגירושין לאחר אחד עשר חודשים.
יש עדויות לפיהן התגרש קורן מסאביץ' לאחר שנודע לו שיש לה בעיית סמים משמעותית.
במרץ 1981 באה סאביץ' בברית הנישואים בשנית, עם ד"ר דונלד פיין, רופא הנשים שלה, אך גם אלו נמשכו רק כמה חודשים.
פיין, שסבל בעצמו מבעיות שימוש בסמים וכן מדיכאון, התאבד בתלייה בביתם בוושינגטון הבירה.
סאביץ', ששהתה באותה עת בניו יורק, מצאה את גופתו כשחזרה לבית.
ב־23 באוקטובר 1983, עשרים יום לאחר תקלת השידור שלה ב־NBC, סעדה סאביץ' עם מרטין פישביין, סגן נשיא הניו יורק פוסט, במסעדה בניו הופ, פנסילבניה.
סאביץ' ופישביין היו בזוגיות בת כמה שבועות.
לאחר הארוחה, החלו לנסוע הביתה בסביבות 19:15 בערב, כשפישביין נוהג וסאביץ' במושב האחורי עם הכלב שלה.
ירד גשם כבד, וייתכן שפישביין החמיץ שלטי אזהרה שהוצבו במקום.
הוא נסע ביציאה הלא נכונה מהמסעדה ועלה בטעות על שביל הגרירה לאורך תעלת פנסילבניה על גדת נהר דלאוור.
מכוניתו סטתה וצנחה אל המים הרדודים של התעלה.
לאחר שנפלה מגובה של כחמישה מטרים, נחתה הפוכה כמטר וחצי של מים, ומיד שקעה בבוץ עמוק אשר אטם את הדלתות.